*Образец № 19*

Предмет на поръчката: **Доставка, монтаж, пускане в експлоатация, обучение за работа и гаранционна поддръжка на оборудване във връзка с изпълнение на договор BG161PO003-1.2.03-0009-C0001, проект „Създаване на нови и укрепване на съществуващи технологични центрове”**

**Д О Г О В О Р**

**ЗА ОБЩЕСТВЕНА ПОРЪЧКА**

            Днес ...........201.г година, в гр. Пловдив, на основание чл. 41 от ЗОП, между:

1. ПУ "ПАИСИЙ ХИЛЕНДАРСКИ" - Пловдив, ул. "Цар Асен" № 24,  БУЛСТАТ 000455457, представляван от РЕКТОР проф. д-р ЗАПРЯН АНГЕЛОВ КОЗЛУДЖОВ и гл. счетоводител Лиляна Генчева Петкова, наричан по-долу „ВЪЗЛОЖИТЕЛ”, от една страна

и

2. ......................................................................................., адрес/седалище и адрес на управление: гр...................................., ул................................., ЕГН/ЕИК/БУЛСТАТ ....................., ИН по ДДС ........................................., представлявано от ................................................. на длъжност .........................................................., определен за изпълнител след проведена открита процедура за възлагане на обществена поръчка № ......................................, наричано по-долу „ИЗПЪЛНИТЕЛ”, от друга страна,

Се сключи настоящият договор за възлагане на обществена поръчка, наричан по-долу за краткост „Договор“, с предмет: **Доставка, монтаж, пускане в експлоатация, обучение за работа и гаранционна поддръжка на оборудване във връзка с изпълнение на договор BG161PO003-1.2.03-0009-C0001, проект „Създаване на нови и укрепване на съществуващи технологични центрове”.**

Страните се споразумяха за следното:

1. **ПРЕДМЕТ НА ДОГОВОРА**

**1.** ВЪЗЛОЖИТЕЛЯТ възлага, а изпълнителят приема да извърши **доставка, монтаж, пускане в експлоатация, обучение за работа и гаранционна поддръжка на оборудване**, описано по вид, технически характеристики и гаранционни срокове в Приложение № 1 към настоящия договор.

1. **ЦЕНА И НАЧИН НА ПЛАЩАНЕ**

2.1. ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение в размер на ………………………………..………………………….. лв. (без ДДС) и ......................................... лв (с включен ДДС), съгласно ценова оферта- Приложение № 2 към договора.

2.2. ВЪЗЛОЖИТЕЛЯТ заплаща оборудването по предходната точка, както следва:

2.2.1. 20% - авансово плащане до десет дни след изпращане от Изпълнителя на серийните номера на доставяната техника и предоставена фактура.

2.2.2. 80% - в срок до 30 дни след **доставка, монтаж, пускане в експлоатация и обучение за работа** с техниката, удостоверени с двустранно подписан протокл/и между страните и предоставена фактура от Изпълнителя.

2.3. Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

BIC: ......................................

IBAN: ...................................

БАНКА: ...............................

2.4. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т. 2.3 в срок от 3-три дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

2.5. Договорената цена е окончателна и не подлежи на актуализация за срока на настоящия договор.

2.6. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на т. 9.3

**ІІІ. СРОК И МЯСТО НА ИЗПЪЛНЕНИЕ**

3.1. Договорът влиза в сила от датата на подписването му и има действие до изтичане на крайният срок за гаранционна поддръжка на доставената техника, посочен в офертата на Изпълнителя.

3.2. Мястото на изпълнение на поръчката е гр. Пловдив, п.к. 4000, ул. „Цар Асен” № 24, Пловдивски университет “Паисий Хилендарски”.

3.3. Срокът за доставка, монтаж, пускане в експлоатация и обучение за работа е до 3 месеца от подписването му.

**IV. ПРАВА И ЗАДЪЛЖЕНИЯ НА СТРАНИТЕ**

4. ВЪЗЛОЖИТЕЛЯТ има право:

4.1. Да изисква от ИЗПЪЛНИТЕЛЯ да изпълнява в срок и без отклонения съответните дейности съгласно представената оферта.

4.2. Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.

4.3. Да задържи съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в настоящия договор.

4.4. Да прави рекламации при установяване на некачествена работа, която не е в съответствие с техническата спецификация и с техническото предложение на ИЗПЪЛНИТЕЛЯ.

4.5. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

4.6. ВЪЗЛОЖИТЕЛЯТ има право да бъде уведомен от ИЗПЪЛНИТЕЛЯ за датата на доставката.

5. ВЪЗЛОЖИТЕЛЯТ е длъжен:

5.1. Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

5.2. ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

 6. ИЗПЪЛНИТЕЛЯТ има право:

6.1. Да получи уговореното възнаграждение при условията и в сроковете, посочени в настоящия договор.

6.2. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

7. ИЗПЪЛНИТЕЛЯТ e длъжен:

7.1. Да изпълни поръчката качествено в съответствие с предложеното в офертата му, включително техническото предложение, което е неразделна част от настоящия договор.

7.2. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

7.3. Да сключи договор/договори за подизпълнение с посочените в офертата му подизпълнители в срок от 7 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

7. 4. Да достави описаното в Приложение № 1 оборудване по местоизпълнение на поръчката в срок от 30 календарни дни от получаване на заявка от Възложителя.

7.5. Да поеме за своя сметка всички разходите за транспортирането на апаратурата до мястото, определено за предаването й.

7.6. Да отстранява изцяло за своя сметка всички дефекти по доставената апаратура, появили се в рамките на дадения с офертата гаранционен срок. При невъзможност за отстраняване на появилите се дефекти, ИЗПЪЛНИТЕЛЯТ подменя дефектиралите части с нови такива от същия вид и качество. Отстраняването на дефекти по доставената апаратура, появили се в рамките на дадения гаранционен срок се извършва на място при Възложителя или в ползвана от ИЗПЪЛНИТЕЛЯ сервизна база. .

7.7. ИЗПЪЛНИТЕЛЯТ се задължава в рамките на дадения гаранционен срок да извършва поне два профилактични прегледа на доставената апаратура, като при констатиране на дефектирали части да подменя същите с нови.

7.8. Да осигури предлагането на резервни части на доставеното оборудване за срок от минимум 5 години след доставката.

7.9. Да извърши обучение на представители на ВЪЗЛОЖИТЕЛЯ за работа с доставеното оборудване, като за целта изготви Програма за обучение.

**V. ГАРАНЦИЯ ЗА ИЗПЪЛНЕНИЕ**

8.1. ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за добро изпълнение в размер на .................... лева, (.....................................................................................................), представляващи 1% от неговата обща стойност, без ДДС.

8.2. ВЪЗЛОЖИТЕЛЯТ задържа и се удовлетворява от гаранцията, когато ИЗПЪЛНИТЕЛЯТ системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от 7-седем дни.

8.3. ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

8.4. При липса на възражения по изпълнението на договора ВЪЗЛОЖИТЕЛЯТ освобождава гаранцията по т. 8.1 в срок от 7 дни след приключване на изпълнението, без да дължи лихви за периода, през който средствата законно са престояли при него.

8.5. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**VI. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

9.1. Приемането на извършената работа по т. 1 се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

9.2. Приемането на работата по настоящия договор се удостоверява с подписване от лицата по т. 9.1 на двустранен протокол/акт или на друг документ.

9.3. Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

9.4. ВЪЗЛОЖИТЕЛЯТ е длъжен да прегледа оборудването след монтирането й в присъствието на представител на ИЗПЪЛНИТЕЛЯ и ако има възражения относно видими дефекти да сезира незабавно ИЗПЪЛНИТЕЛЯ.

9.5.  След монтажа на оборудването се извършва тест за проверка на оферираните параметри, като резултатите от теста се изразяват в протокол.

9.6. В случай, че доставеното оборудване отговаря на посочените в офертата параметри, същото се приема с подписване на приемо-предавателен протокол в два екземпляра - по един за всяка страна.

**VІІ. НЕУСТОЙКИ**

10.1. ИЗПЪЛНИТЕЛЯТ дължи неустойка при забавено изпълнение в размер на 0.15% за всеки просрочен ден, но не повече от 10% от стойността на закъснялата доставка.

10.2. При наличие на отклонение в параметрите на доставената апаратура, констатирани при монтажа на същата или при извършване на тест по т.9.5. ИЗПЪЛНИТЕЛЯТ следва да я подмени с нова такава, съответстваща на договорените изисквания за качество, както и да заплати неустойка за забавено изпълнение, определена по правилата на т.10.1.

10.3. Изплащането на неустойката не лишава изправната страна от правото да търси реално изпълнение и обезщетение за претърпени вреди.

**VІІІ. НЕПРЕДВИДЕНИ ОБСТОЯТЕЛСТВА**

 11.1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

11.2. В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

11.3. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 5 дни от настъпването на непреодолимата сила. При неуведомяване се дължи обезщетение за настъпилите от това вреди.

11.4. Докато трае непреодолимата сила, изпълнението на задълженията на свързаните с тях насрещни задължения се спира.

**IХ. ПРЕКРАТЯВАНЕ НА ДОГОВОРА**

12.1. Настоящият договор се прекратява:

12.1.1. С изтичане на срока по т. 3.1.

12.1.2. По взаимно съгласие между страните, изразено в писмена форма;

12.1.3. При виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;

12.1.4. При констатирани нередности и/или конфликт на интереси – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

12.1.5. С окончателното му изпълнение;

12.1.6. По реда на чл. 43, ал. 4 от Закона за обществените поръчки;

12.1.7. Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

12.2. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

12.2.1. забави изпълнението на някое от задълженията си по договора с повече от 15- петнадесет работни дни;

12.2.2. не отстрани в разумен срок, определен от ВЪЗЛОЖИТЕЛЯ, констатирани недостатъци;

12.2.3. не изпълни точно някое от задълженията си по договора;

12.2.4. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

12.2.5. бъде обявен в несъстоятелност или когато е в производство по несъстоятелност или ликвидация.

12.3. ВЪЗЛОЖИТЕЛЯТ може да прекрати договора едностранно с 15 –петтнадесет днавно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

**Х. ЗАКЛЮЧИТЕЛНИ РАЗПОРЕДБИ**

 13. Изменение на сключен договор за обществена поръчка се допуска по изключение, при условията на чл. 43, ал. 2 от Закона за обществените поръчки.

14. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

15. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

16. Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

17. За всички неуредени в този договор въпроси се прилагат разпоредбите на действащото законодателство.

Неразделна част от настоящия договор са:

1. Техническо предложение за изпълнение на поръчката – приложение № 1 към настоящия договор.

3. Ценово предложение – приложение № 2 към настоящия договор

Настоящият договор се сключи в два еднообразни екземпляра – по един за всяка от страните.

**ЗА ВЪЗЛОЖИТЕЛ:........................               ЗА ИЗПЪЛНИТЕЛ:.......................**

/проф. д-р ЗАПРЯН КОЗЛУДЖОВ/                            /                                               /

**....................................................**

**/**гл. счет. ЛИЛЯНА ПЕТКОВА/